કોઈ વખત તેમની ટીકા સાચી પણ નથી હોતી કે ફાયદાકારી પણ નથી હોતી. આ એક પેચીદો મામલો છે અને અઘરો પણ, કારણકે તમને ખબર છે કે તેઓ ખોટા છે. વારુ, તમારી શાંતિ જાળવી રાખવા માટે તમે તેમનો ઈરાદો શું છે તે ચકાસો. જો તેમનાં ઈરાદાઓ ખરાબ ન હોય, જો તેઓ તમારા શુભ-ચિંતક હોય, તો પછી પ્રતિભાવના બદલે અનુકંપાને પસંદ કરો અને જતું કરો. આ કોઈ સમય નથી કે તમે તેમને તમારો દ્રષ્ટિકોણ સમજાવવા બેસો. તમે જયારે તોફાન જતું રહે ત્યારે તેનાં વિષે પછી વાત કરી શકો છો. વધુમાં, એટલું યાદ રાખો કે જો તેમનાં ઈરાદાઓ ઉમદા નથી તો પછી તેમની ટીકાનું પણ કોઈ મહત્વ નથી. જયારે આપણને ખબર જ છે કે તેમની ટીકા સાચી નથી તો પછી તેને શા માટે વ્યક્તિગત તરીકે લેવી જ જોઈએ? અને જો તેમનો ઈરાદો સારો હોય તો પછી તે ટીકાને અંગત રીતે નહિ લેતાં, ચાલો તેનાં ઉપર કામ કરવાનું ચાલુ કરીએ.